Нов Дојран

:*За други значења  на поимот *'Дојран**, видете  на [[Дојран (појаснување)|појаснителната страница]]''


**Нов Дојран** — село во [[Општина Дојран]], на брегот на [[Дојранско Езеро|Дојранското Езеро]].

Иако по своите карактеристики Нов Дојран наликува на гратче, сепак официјално не е прогласено за град.

== Географија и местоположба ==

[[Податотека:Поглед на Нов Дојран.jpg|мини|300п|лево|Воздушен поглед на дел од Нов Дојран]]

Селото се наоѓа во средишниот дел на територијата на [[Општина Дојран]], чиј атар се допира со подрачјето на [[Општина Богданци]]. Исто така, селото е сместено на западниот брег на [[Дојранско Езеро|Дојранското Езеро]], како и на самиот пат Гевгелија-Стар Дојран. Селото е рамничарско, сместено на надморска височина од 160 метри. Селото е оддалечено 2,5 километри северно од општинскиот центар [[Стар Дојран]], 18 километри југоисточно од [[Валандово]], 15 километри источно од [[Богданци]] и 25 километри источно од [[Гевгелија]].

Низ селото поминува [[Регионален пат 1105|регионалниот пат 1105]].

== Историја ==

Подрачјето на Нов Дојран е населено барем од [[Доцна антика|доцната антика]], за што сведочат остатоци од населба на наоѓалиштето [[Манастир (античка населба и некропола во Нов Дојран)|Манастир]].

Вкупно 6 жители на оваа населба се заведени како жртви во [[Втора светска војна|Втората светска војна]].

== Стопанство ==

[[Податотека:Пазар во Нов Дојран.jpg|мини|300п|десно|Пазарот]]

Атарот на селото зафаќа простор од 18,6&nbsp;км<sup>2</sup>, при што преовладуваат шумите со површина од 1.192 [[хектар]]и, на обработливите површини отпаѓаат 398 хектари, додека на пасиштата 241 хектар.

Селото, во основа, има полјоделско-шумарска функција. Меѓутоа, селото има и рибарска функција, бидејќи во него е седиштето на рибарската задруга. Во него работи фабрички погон, бензинска пумпа и услужни објекти. Во местото се наоѓа и работи и пазар.

Во поново време, во селото е особено развиен [[Туризам|туризмот]].

== Население ==



Според германска карта издадена во 1941 година, а заснована на пописот на [[Кралство Југославија|Кралството Југославија]] од 1931 година, селото имало 700 [[Македонци]].

Селото е големо, но со незначителни промени во бројот на населението. Така, во 1961 година Нов Дојран броел 1.116 жители, од кои 1.052 биле Македонци, 52 Срби и шест жители Албанци. Во 1994 година, селото имало 1.199 жители, од кои 1.115 биле Македонци, 37 Срби, 20 Роми, 16 Албанци и седум жители Турци.

Според пописот на населението на Македонија од 2002 година, селото имало 1.100 жители и претставува најголемото населено место во [[Општина Дојран|општината]]. Во него имало 1.023 [[Македонци]], 11 [[Македонски Албанци|Албанци]], 23 [[Македонски Турци|Турци]], 14 [[Македонски Роми|Роми]], 27 [[Македонски Срби|Срби]], 1 [[Македонски Бошњаци|Бошњак]] и 1 останат.

Според последниот попис од 2021 година, во селото живееле 997 жители, од кои 935 [[Македонци]], 10 [[Македонски Турци|Турци]], 10 [[Македонски Срби|Срби]], 3 останати и 39 лица без податоци.




== Општествени установи ==

* [[ОУ „Кочо Рацин“ - Нов Дојран|Основно училиште „Кочо Рацин“]], деветгодишно основно училиште
* Градинка „Кокиче“
* Пошта ([[Поштенски броеви во Македонија|1485]])
* Амбуланта
* Дом на културата

<gallery mode="packed" heights="150px">
Податотека:Амбуланта во Нов Дојран.jpg|Амбулантата
Податотека:Градинка во Нов Дојран.jpg|Градинката
Податотека:Дом на културата во Нов Дојран.jpg|Домот на културата
Податотека:Пошта во Нов Дојран.jpg|Поштата
Податотека:ОУ „Кочо Рацин“ - Нов Дојран.jpg|Основното училиште во селото
</gallery>

== Самоуправа и политика ==

Селото влегува во рамките на [[Општина Дојран]], една од малкуте општини кои не биле изменети со новата територијална поделба на Македонија во 2004 година. Во периодот од 1996-2004 година, селото било во рамките на некогашната Општина Стар Дојран.

Во периодот 1955-1996 година, селото се наоѓало во рамките на големата Општина Гевгелија.

Во периодот 1952-1955, селото било дел од тогашната општина Дојран, во која покрај селото Нов Дојран се наоѓале селата Ѓопчели, Николиќ, Сретеново, Стар Дојран, Фурка, Црничани и Чаушли. Во периодот 1950-1952, селото било седиште на некогашната општина Нов Дојран, во која влегувале селата Ѓопчели, Николиќ, Стар Дојран, Сретеново, Фурка, Чаушли и Црничани.

=== Избирачко место ===

Во селото постојат избирачките места бр. 0383 и 0384 според [[Државна изборна комисија на Македонија|Државната изборна комисија]], сместени во основното училиште и месната заедница.

На [[Македонски претседателски избори (2019)|претседателските избори во 2019 година]], на овие избирачки места биле запишани вкупно 886 гласачи. На [[Локални избори во Македонија (2021)|локалните избори во 2021 година]], на ова избирачко место биле запишани вкупно 901 гласач.

== Културни и природни знаменитости ==
[[Податотека:Момче и девојче во носии од с. Нов Дојран, Дојранско (парот десно).jpg|мини|285п|Момче и девојче во носии од с. **Нов Дојран''', Дојранско (1975)]]
;Археолошки наоѓалишта
* Кај Училиштето — средновековна црква со некропола;
* Кула — утврдена населба од римското време;
* Манастир (населба) — населба и некропола од римското, доцноантичкото и старохристијанското време;
* Манастир (црква) — средновековна црква и некропола;
* Топлец — терми (бањи) од римското време;
* Црквиште — старохристијанска базилка; и
* Червиканско Поле — депо на монети од хеленистичкото време.

;Цркви
* Црква „Св. Ѓорѓи“ — главна селска црква; и
* Црква „Св. Наум Охридски“ — нова селска црква.

;Споменици
* Споменик на НОБ


Податотека:Црква „Св. Наум Охридски“ - Нов Дојран 5.jpg|Новата селска црква „Св. Наум Охридски“
Податотека:Црква „Св. Ѓорѓи“ - Нов Дојран 7.jpg|Главната селска црква „Св. Ѓорѓи“


## Редовни настани

* Дојран гурман фест - традиционален фестивал на дојранска кујна.

## Галерија


Податотека:Градинка во Нов Дојран 2.jpg|Влезот во градинката
Податотека:Стара улилишна зграда во Нов Дојран 2.jpg|Старото училиште
Податотека:Градинка во Нов Дојран 3.jpg|Лулашки во дворот на градинката
Податотека:Стара улилишна зграда во Нов Дојран 3.jpg|Старото училиште
Податотека:Гробишта во Нов Дојран.jpg|Селските гробишта
Податотека:Капела во Нов Дојран.jpg|Капелата
Податотека:Поглед на Нов Дојран 2.jpg|Воздушен поглед
Податотека:Стара улилишна зграда во Нов Дојран.jpg|Старото училиште


## Поврзано
* Општина Дојран
* Дојранско Езеро

## Наводи

## Надворешни врски


Категорија:Села во Македонија
Категорија:Дојрански села
Категорија:Села во Општина Дојран
Категорија:Дојран